open-index/open-wikipedia-markdown huggingface dataset:
Մագդալինա Թորեսեն

**Աննա Մագդալինա Թորեսեն**, ի ծնե` Կրագ (, ), դանիացի-նորվեգացի բանաստեղծ, վիպասան, կարճ պատմվածքների հեղինակ և դրամատուրգ։ Համարվում է, որ նա ազդել է մի շարք գրողների վրա` իրենց կերպարները նրա նմանողությամբ ստեղծելու համար։ Նրա խորթ աղջիկը` Սյուզաննա Իբսենը, ամուսնացած է եղել Հենրիկ Իբսենի հետ։

## Անձնական կյանք
Ծնվել է Ֆրեդերիսիայում, Դանիայում, աղքատ նավավար Թոմաս Նիելսեն Կրագի և Աննա Քրիստին Փեդերսենի դուստրն է։ Մագդալինան արտաամուսնական երեխա էր, և նրա մանկությունն անցել է իր տատիկի հետ։ 14 տարեկանում, իր տատիկի մահից հետո նա վերադարձել է ծնողների մոտ ու ապրել է նրանց հետ 6 տարի։ Մանկուց առանձնացել է իր անկախ բնավորությամբ, սիրել է կարդալ ու գրել է բանաստեղծություններ։ 20 տարեկանում մանկավարժության դասընթաց է ավարտել Կոպենհագենում, իսկ 1842 թվականին տեղափոխվել է Նորվեգիա, որտեղ դաստիարակչուհի է դարձել պաստոր Հանս Կոնրադ Թորեսենի ընտանիքում։ Նրա շնորհիվ Մագդալինան լավ ծանոթացել է նորվեգացի գյուղացիների կյանքին ու սիրել է նորվեգական խիստ բնությունը, որը բազմաթիվ անգամներ նկարագրել է իր պատմություններում։ Մեկ տարի անց ամուսնացել է պաստորի հետ և նրա հետ տեղաթոխվել է Բերգեն։ Նրանք միասին ապրել են գրեթե 17 տարի և ունեցել են 4 երեխա։ Պաստորը հինգ երեխա ուներ նախորդ ամուսնությունից, այդ թվում և` Սյուզաննա, ով հետո դարձել է Հենրիկ Իբսենի կինը և ում վրա Մագդալինան մեծ ազդեցություն է ունեցել։ 
1858 թվականին իր ամուսնու մահից հետո նա տեղափոխվել է Կոպենհագեն (1861), հետո` 1866 թ.-ին` Օսլո։ Կոպենհագենում ապրել է մինչև 1870 թվականը։ Մահացել է  Կոպենհագենում, 1903 թվականին։

## Կարիերա
Բերգենում Թորեսենների տունը հանդիպման վայր էր դարձել գրողների ու դերասանների համար։ 1850 թվականին Ուլե Բուլը թատրոն է հիմնում Բերգենում` կոչելով այն Det norske Theater: Թորեսենը չորս պիես է գրել, որոնք անանուն կերպով բեմադրվել են թատրոնում։ Թատրոնի միջոցով նա ծանոթացել է դրամատուրգ Հենրիկ Իբսենի հետ։ Նա ծանոթ էր Բյոռնստեռնե Բյոռնսոնին, ով 1860 թվականին տպագրել էր նրա *Digte af en dame* ժողովածուն։ Նրա վեպերից են. *Studenten* (1862), *Signes Historie* (1864), *Min Bedstemoders Fortælling* (1867) և  *Solen i Siljedalen* (1868): Հաջողված պիեսներից է *Et rigt Parti*, որն առաջին անգամ բեմադրվել է Դանիական արքայական թատրոնում, 1870 թվականին, ավելի ուշ` Ստոկհոլմում և Օսլոյում։ 1872 թվականին հրատարակել է ճամփորդական *Billeder fra Vestkysten av Norge* գիրքը։

## Ազդեցություն
Թորեսենի անձնական կյանքը նորվեգական գրականության մեջ մի քանի կանացի կերպարների նախատիպ է դարձել, ներառյալ` Իբսենի *Ռեբեկա Վեսթը* և *Էլիտա Վանգելը*, Բյոռնսոնի *Մարի Ստյուարտը* և *Պետրան*։

## Ծանոթագրություններ

Կատեգորիա:Դանիացի կին դրամատուրգներ
Կատեգորիա:Նորվեգացի բանաստեղծուհիներ
Կատեգորիա:Նորվեգացի կին դրամատուրգներ
Կատեգորիա:Նորվեգացի վիպասաններ
Ագնես Նիբլին

**Ագնես Նիբլին** (ծննդյան անունը՝ Յանսոն, ), նորվեգացի լուսանկարիչ։ Բերգենում ամուսնու հետ սկսել է լուսանկարչական բիզնես, բայց ամուսինը մահացել է 1894 թվականին։ Ագնես Նիբլինը լուսանկարչական բիզնեսով զբաղվել է մինչև 1911 թվական։

## Կենսագրություն
[thumb|Լուսանկարն արվել է 1898 թվականին Երաժշտական փառատոնում: Այստեղ ներկայացված են  Նորվեգիայի առաջատար կոմպոզիտորներ և երաժիշտներ՝ (ձախից աջ) Քրիստիան Կապելեն, Կատարինուս Էլլինգ, Օլե Օլսեն, Գերհարդ Շելդրուպ, Իվեր Հոլթեր, [Ագաթա Բաքքեր-Գրյոնդալ, Էդվարդ Գրիգ, Քրիստիան Սինդվինգ, Յուհան Սևերին Սվենսեն, Յուհան Հալվորսեն: Լուսանկարիչ՝ Ագնես Նիբլին]]

Ագնես Յանսոնը ծնվել է 1869 թվականին՝ Յակոբ Նոյման և Մարթա Հելեն (ծննդյան անունը՝ Շուման) Յանսոնների ընտանիքում։ Ամուսնացել է լուսանկարիչ Կառլ Անտոն Պետեր Դիրենդալ Նիբլինի հետ և Բերգենում բացել են "K. Nyblin" ստուդիան։ 1894 թվականին ամուսինը մահացել է, բայց Ագնեսը շարունակել է լուսանկարչական բիզնեսը։

Ագնեսը համալրել է նորվեգացի կին լուսանկարիչների աճող թիվը։ Աճը պայմանավորված էր 1866 թվականին օրենքի փոփոխությամբ, ըստ որի կանայք կարող էին բիզնես գործունեություն ծավալել։ «Տասնիններորդ դարի լուսանկարչության հանրագիտարանը» թերագնահատում է կին լուսանկարիչների նոր խումբը, սակայն առանձնացնում է յոթ հիշարժան կանանց, այդ թվում՝ Մարի Հյոգը Հորթենում, Լուիզ Աբելը Քրիստիանայում, Լուիզ Վոլդը Հոլմստրանդում, Ավգուստա Սուլբերը Լիլեհամերում և Նիբլինն ու Հուլդա Մարի Բենցեն Բերգենում։ 1897 թվականին Ագնես Յանսոնն ընտրվել է ոստիկանության լուսանկարիչ։

1911 թվականին Նիբլինը թողել է բիզնեսը։ 1945 թվականին Նիբլինի մահից հետո լուսանկարչական բիզնեսը 4 տարի շարունակել է կրտսեր եղբայրը՝ Հելմիչ Յանսոնը։

## Ծանոթագրություններ

## Գրականություն
* Bonge, Susanne (1980). Eldre norske fotografer: fotografer og amatørfotografer i Norge frem til 1920. Bergen: Universitetsbiblioteket i Bergen. s. 307. ISBN 8271300148.

Կատեգորիա:Նորվեգացի կին լուսանկարիչներ
Կարել Զեման

**Կարել Զեման**, (, ), չեխ ռեժիսոր, մուլտիպլիկատոր և սցենարիստ։ Համարվում է չեխական տիկնիկային մուլտիպլիկացիայի հիմնադիրներից մեկը։

## Կենսագրություն
Ծնվել է 1910 թվականին, Մորավիայում։ Նրա ավագ եղբայրը Զեման Բորժիվոյը, նույնպես կինեմատոգրաֆիստ է և ռեժիսոր։ Մանկուց սիրել է տիկնիկներ և հաճախ տանը կազմակերպում էր տիկնիկային ներկայացումներ անգամ հիմնել էր իր տիկնիկային թատրոնը, որը սակայն երկար գոյություն չի ունեցել։ Զեմանի ֆիլմերի կենտրոնական հերոսը՝ «Պարոն Բրոկուկը», փայտից պատրաստված մի տիկնիկ է , որին հաջորդում են ապակուց, ինչպես նաև փայտյա նկարներից «կենդանություն» ստացած հերոսները։ Ավարտել է նկարչական ինստիտուտ Փարիզում։ 1942 թվականին Զլին քաղաքոմ սկսել է աշխատել կինոատելյեում, որտեղ էլ 1946 թվականին նկարահանել է իր առաջին` «Տոնածառի երազը» ֆիլմը։ Դրանից առաջ նա նկարահանել էր մի քանի գովազդային հոլովակ։ Զեմանի նկարահանած ֆիլմերից են՝ «Պարոն Բրոկուկը բյուրոկրատ» (1947), «Պարոն Բրոկուկտ կինոգործիչ» (1948), «Արքա Լավրան» (1950), «Մի սատանայական հնարք» (1957), «Սև ադամանդը» (1958), «Բեկ-կապ լճի գաղտնիքը 1958), «Բարոն դը Կրակը» (1961), «Երկու հրացանակիրներ» (1964), «Գողացել են դիրիժաբլ» (1966), «Խորհրդավոր աշխարհ» (1967) «Սինբադը ծովագնաց» (1967), «Հեկտոր Սերվատակի տապանը» (1969): Ռեժիսորը նկարահանել է մի քանի մուլտֆիլմ` իր մշտական կերպարի` Պարոն Բրոկուկի հետ։ Հերմինա Տիրլովայի և Իրժի Տրնկայի հետ դարձել է չեխական մուլտիպլիկացիայի հիմնադիրը։ Իր առաջին լիամետրաժ մուլտֆիլմում Զեմանը միավորել է նկարչական և տիկնիկային անիմացիաները։ 
1970-ականների սկզբին Զեմանի տեսողությունը հանկարծակի վատանում է, և նա ստիպված է լինում ծանր վիրահատություն տանել։ Թուլացած տեսողությունը թույլ չի տալիս ռեժիսորին համադրված ֆիլմեր նկարել, և նա վերադառնոմ է «մաքուր» անիմացիային և նկարահանում է երեք մուլտֆիլմ։

Զեմանի «Մի սատանայական հնարանք», «Բարոն դը Կրակը», «Երկու հրացանակիրներ» և «Գողացել են դիրիժաբլ» կինոնկարները՝ Մոսկվայի, Վենետիկի, Կաննի, Էդինբուրգի, Լոկառնոյի, Մանհեյմի և Սան Ֆրանցիսկոյի միջազգային կինոփառատոներում արժանացել են բազմաթիվ մրցանակների։

Կարել Զեմանը մահացել է 1989 թվականի ապրիլի հինգին։ 2012 թվականի հոկտեմբերին Պրահայում բացվել է Կարել Զեմանի թանգարան։

## Ֆիլմագրություն
Զեման Կարելի նկարահանած ֆիլմերից են.

* 1946-«Տոնածառի երազը»
* 1947-«Պարոն Բրոկուկը բյուրոկրատ»
* 1948-«Պարոն Բրոկուկը կինոգործիչ»
* 1950-«Արքա Լավրան» 
* 1958-«Սև ադամանդ», «Բեկ-կապ լճի գաղտնիքը»
* 1967-«Սինդբադը ծովագնաց», «Խորհրդավոր աշխարհ»
* 1969շ-«Հեկտոր Սեվատակի տապանը»
* 1964-«Երկու հրացանակիրները»
* 1966-«Գոողացել են դիրիժաբլ» 
* 1957-«Մի սատանայական հնարանք»
* 1961-«Բարոն դը Կրակը»

## Ծանոթագրություններ

Կատեգորիա:Չեխ ռեժիսորներ
Կատեգորիա:Չեխ մուլտիպլիկատորներ
Կատեգորիա:Չեխ սցենարիստներ
Կատեգորիա:Չեխ կինոռեժիսորներ
Կատեգորիա:Բեռլինի գեղարվեստի ակադեմիայի անդամներ
Արթուր Էդմունդ Քեյրվի

**Արթուր Էդմունդ Քեյրվի** ( ), ամերիկացի համր կինոյի դերասան։

## Կենսագրություն
Արթուր Քեյրվին (Հովսեփ Հովսեփյան) ծնվել է Տրապիզոնում։ Հովսեփյանների ընտանիքը քաղաքի հայկական արիստոկրատիայի հիմքն էր, հայրը՝ Գարո Հովսեփյանը, Օսմանյան կայսրության ամենաազդեցիկ բանկիրն էր։ Ցավոք, հայրը չի կարողացել տեսնել իր երեխայի ծնունդը, քանի որ նա սպանվել է Տրապիզոնի հայ բնակչության կոտորածի ժամանակ։ 7 տարեկանում մայրը Հովսեփին ուղարկում է հայկական եկեղեցի սովորելու համար։ Զուգահեռաբար նա սովորեց իրավագիտություն։ 1896 թվականին Հովսեփյանների ընտանիքը գաղթեց Միացյալ Նահանգներ։ Մեծ եղբայրները՝ Արտաշեսը և Արմենը, աշխատում էին մի գործարանում, իսկ տասնչորս տարեկան Հովսեփը գնաց դպրոց։ Դպրոցում նա առաջին անգամ ներգրավվեց թատերական խմբում։ Երիտասարդ հայը ցույց տվեց իր կարողությունները ինչպես իրավագիտության, այնպես էլ թատերական բեմի վրա։ Ուսումնասիրելուց հետո Հովսեփը հրավիրվեց Չիկագոյի թատրոն, սակայն թատրոնի տերը նրբորեն ակնարկեց Հովսեփին, որ ավելի լավ կլիներ կարիերայի համար հանդես գալ ամերիկյան ազգանվանբ։ Հովսեփը չի համաձայնվել պաշտոնապես հրաժարվել հայ ազգանունից, տհաճ խոսակցությունը ավարտվեց Հովսեփի հայկական ազգանունը դարձնելով Արթուր Էդմունդ Քեյրվի։

1910-1915 թվականներին Արթուրը խաղացել է ավելի քան հարյուր ներկայացումների հիմնական դերեր։ 1915 թվականին Երիտթուրքերի կառավարությունը սկսեց Հայոց Ցեղասպանության իրագործումը, որի արդյունքում զոհվեց ավելի քան 1,5 միլիոն հայ։ Հովսեփյանների ընտանիքը նույնպես անգնահատելի ներդրում է ունեցել հայ փախստականների օգնության համար։ Երկու տարի Հովսեփը, որը շատ ցնցված էր իր հայրենակիցների պատմություններից, չի կարողանում խոսել։ Շուտով Նյու Յորքի իր ընտանիքի, ընկերների և ամբողջ հայ համայնքի աջակցության շնոհիվ Արթուրը կրկին բեմ դուրս եկավ։ 1918 թվականին Արթուրը դարձավ առաջին հայը, որը հրավիրվեց Բրեդվեյ։

1918 թվականին նա ամուսնացավ իր մանկության ընկերոջ `դերասանուհի Իրենե Լևիի հետ։ 1921 թվականին նրանք ամուսնալուծվել են։ 1937 թվականի ապրիլի 22-ին ամերիկյան թատրոնի և կինոյի լեգենդը ինքնասպանություն է գործել։ 1936 թվականին, «Չարլի Չանի գաղտնիքը» նկարահանելուց հետո, Արթուր Քեյրվին ինսուլտ է տարել։ Դրանից հետո նա այլևս չէր կարող ֆիլմերում հանդես գալ։ Նա հայտնաբերվել է իր մեքենայի մեջ, գլխի հրազենային վնասվածքով։

1996 թվականին Արթուր Էդմոնդ Քեյրվինի անունը ներառվել է բոլոր ժամանակների աննկատելի ֆիլմերի 10 մեծագույն դերասանների ցանկում։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:ԱՄՆ-ում օսմանյան ներգաղթյալներ
Կատեգորիա:Ամերիկահայ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Անձինք Տրապիզոնից
Կատեգորիա:Համիդյան ջարդերից փրկվածներ
Կատեգորիա:Բեմական կեղծանուններ
Կատեգորիա:Ամերիկացի տղամարդ թատերական դերասաններ
Կատեգորիա:Համր կինոյի դերասաններ
Ասթա Նյորեգաարդ

**Ասթա Նյորեգաարդ** (), նորվեգացի նկարիչ, առավել հայտնի է իր դիմանկարներով։

## Կենսագրություն
Ved en vannkilde med antikk ruin, Italia|thumb|275px|''Գարնանը՝ հին ավերակներով, Իտալիա''
thumb|275px|''Ֆրանսիական խոհանոցի ինտերիեր''
Նյորեգաարդը ծնվել է Քրիստիանայում (այժմ՝ Օսլո)։ Հանս Պիտեր Նյորեգաարդի (1818-1872 թթ.) և Էլիզ Յակոբին Հեսսելբերգի (1821-1853 թթ.) դուստրն է։ Ասթան և մեծ քույրը վաղաժամ որբացել են և երկուսն էլ ամբողջ կյանքի ընթացքում չեն ամուսնացել։

## Գործունեություն
Ասթան նախնական կրթությունն ստացել է Կնուդ Բերգսլիենի նկարչական դպրոցում Հարրիեթ Բաքերի հետ միասին։

1875-1878 թվականներին Մյունխենում աշակերտել է Էիլիֆ Պետերսենի մոտ։ 1879 թվականի ընթացքում սովորել է Փարիզում։ 1893, 1903, 1913 և 1925 թվականներին Նյորեգաարդը անհատական ցուցահանդեսներ է ունեցել Բլոմքվիսթ Կունսթանդելում։ Նա նաև հաճախակի ներկայանում էր խմբային ցուցադրություններում. 1881-1882 թվականներին Փարիզյան սալոնում, 1885 թվականին Անտվերպենի և 1889 թվականին Փարիզի համաշխարհային ցուցահանդեսներում։

1920 թվականին հայրենիքին մատուցած ծառայությունների համար պարգևատրվել է մեդալով։ Նրա աշխատանքները ներկայացված են Մունկի թանգարանում, Օսլո քաղաքի թանգարանում, Օսլոյի համալսարանում և Նորվեգիայի ազգային պատկերասրահում
:

## Ընտրյալ աշխատանքներ
**Paul Breder*, 1879
**Anette Birch* 1882
**L'attente de Christ* 1881 
**Maggie Plahte*, 1881
**Maggie reiseklar*, 1881
**Asta Norregaard Fransk kjokkeninterior*, 1881
**Villiers-le-Bel*, 1881 
**Carl Paul Caspari, 1885 
**Edvard Munch*, 1885 
**Gisle Johnson*, 1885 
**Musikkinteriør*, 1885 
**Bondekone fra Normandie*, ca. 1887–89 
**Angelo*, 1888
**Lesende dame ved vindu*, 1888
**Midnattsmesse i et fransk kloster*, 1888–89 
**Elisabeth Fearnley*, 1892
**Martine Cappelen Hjort*, 1897 
**Dagny Kiær*, 1899 
**Niels August Andresen Butenschøn*, 1900
**Marie Andresen Butenschøn*, 1904
**Harald Løvenskiold*, 1905

== Դիմանկարներ ==
<gallery mode="packed" heights="180">
Պատկեր:21243 Paul Breder.jpg|*Պաուլ Բրեդեր*<br>1879
Պատկեր:RagnaNielsen.jpg|*Ռանա Նիլսեն*<br> ca 1900
Պատկեր:Kristian Birkeland av Asta Nørregaard OB.00371.jpg|*Քրիստիան Բիրկլենդ*<br> 1902
Պատկեր:Harald Wedel-Jarlsberg av Asta Nørregaard OB.00160.jpg|*Հարալդ Վեդել-Ջարլսբերգ*<br> 1914
Պատկեր:Alf Collett av Asta Nørregaard OB.00253.jpg|*Ալֆ Քոլլեթ''1915


## Ծանոթագրություններ

## Գրականություն
* Verk av Asta Nørregaard på nasjonalmuseet.no
* To malerinner : Helene Schjerfbeck (1862-1946, finsk), Asta Nørregaard (1853-1933, norsk) : Stiftelsen Modums Blaafarveværk, Modum, 23. mai – 30. september 1998. Utstillingskatalog
* Anne Wichstrøm: Kvinneliv, kunstnerliv : kvinnelige malere i Norge før 1900. Gyldendal, 1997.
* Anne Wichstrøm: «Asta Nørregaard og den unge Munch». s 66-77. I: Kunst og kultur, 1982
* Asta Nørregaard: Portræter i oliefarve, pastel og kul : med 50 reproduktioner. Kristiania, 1911-1914. 2 bind

Կատեգորիա:19-րդ դարի կին արվեստագետներ
Կատեգորիա:20-րդ դարի նկարիչներ
Կատեգորիա:20-րդ դարի նկարչուհիներ
Կատեգորիա:Նորվեգացի նկարչուհիներ
Եկատերինա II-ի հուշարձան (Կրասնոդար)

**Եկատերինա II-ի հուշարձան** (), հուշակոթող Կրասնոդարում ի պատիվ Ռուսաստանի կայսրուհի Եկատերինա II-ի։ Բացվել է 1907 թվականին, ավերվել է բոլշևիկների կողմից 1920 թվականին, վերականգնվել 2006 թվականին։

## Նկարագրություն
Կայսրուհու մի ձեռքին գայիսոն է, մյուսին` աշխարհագունդ, իսկ ինքը պատկերված է իմաստուն և վեհապանծ` թագավորական ծիրանիով։ Պատվանդանի կենտրոնական մասը զբաղեցնում է 1792 թվականի հուլիսի 1 (12)-ի շնորհագրի տեքստը։ Ձախից մարտական դրոշների և ռազմական նշանների ֆոնին պատկերված է իշխան Գրիգորի Պոտյոմկինը։ Աջից կանգնած են Սևծովյան կազակական զորքերի առաջին երեք կոշային ատամաններ Անտոն Գոլովատին, Սիդոր Բելին և Զախարի Չեպեգան։ Հուշարձանի հետնամասում պատկերված են ուղեկցող շան հետ կույր կոբզարը, ինչպես նաև Կուբանի կազակների մասնակցությամբ Ռուսաստանի տարած հաղթանակների ցուցակը։

## Հուշարձանի պատմություն
ձախից|մինի|1907 թվականին տեղադրված հուշարձանը
Հուշարձանի նախագիծը մշակել է հայտնի նկարիչ և քանդակագործ Միխայիլ Միկեշինը 1895 թվականին Կուբանի կազակական զորքի 200-ամյա հոբելյանի առթիվ։ Վաղաժամ մահը Միկեշինին թույլ չի տվել ավարտել աշխատանքը, այն շարունակել է քանդակագործ Բորիս Էդուարդսը` հատուկ ռազմական շինարարական հանձնաժողովի անմիջական հսկողության ներքո։ Հուշարձանը հանդիսավորությամբ հիմնադրվել է 1896 թվականի աշնանը, իսկ բացումը տեղի է ունեցել միայն 1907 թվականի մայիսի 6-ին։

1920 թվականին հուշարձանն ավերվել է բոլշևիկների կողմից։ Այն վերականգնվել է 2006 թվականին։

Նոր հուշարձանը ստեղծել է կուբանցի հայտնի քանդակագործ, Ռուսաստանի նկարիչների միության անդամ Ալեքսանդր Ապոլոնովը, որն իր աշխատանքում օգտագործել է հուշարձանի բրոնզե մոդելի լուսանկարները, արխիվային փաստաթղթեր և նկարներ։ Հուշակոթողը ձուլվել է Ռոստովի պետական համալսարանի գեղարվեստական ձուլման արվեստանոցում, ճարտարապետական-քանդակագործական ատրիբուտները պատրաստել է Կրասնոդարի կոմպրեսորների գործարանը։

2011 թվականին Սոչիում նույնպես բացվել է Եկատերինա II-ի հուշարձանը, որը կրասնոդարյանի փոքրացված պատճենն է։

## Տեխնիկական տվյալներ
Հուշարձանի բարձրությունը 13,81 մետր է, ողջ համալիրի լայնությունը` 16 մետր։ Եկատերինայի քանդակի բարձրությունը 4 մետր է, կշռում է 3 տոննա։ Ընդամենը քանդակագործական կոմպոզիցիան պատրաստելու համար օգտագործվել է 25 տոննա բրոնզ, 12 տոննա թուջ, 250 կգ ալյումին և 80 գրամ նրբաթերթային ոսկի։

## Գտնվելու վայր
Հուշարձանը գտնվում է քաղաքի գլխավոր առանցքում` Կրասնայա փողոցում, Եկատերինյան պուրակում։ Հուշարձանի դիմաց Կրասնոդարի երկրամասի օրենսդիր ժողովի շենքն է։ Աջից զորական տաճարն է, որն անվանվել է ի պատիվ իշխան Ալեքսանդր Նևսկու։ Տաճարը հիմնադրված է զորքերի միջոցներով 1853 թվականին և վերականգնվել է, ինչպես և Եկատերինայի հուշարձանը, 2006 թվականին։

## Պատկերասրահ

Pamyatnik ekaterine velikoy v ekaterinodare.jpg
3_pervikh_atamana_chernomorskogo_kazachego_voyska.jpg|Կազակական ատամանների քանդակները
Чорноморські кошові отамани Головатий, Білий і Чепіга..JPG|
Zakhary chepiga monument in ekaterinodar.jpg|


## Ծանոթագրություններ

Կատեգորիա:1907 հիմնադրումներ
Կատեգորիա:1920 կազմալուծումներ
Կատեգորիա:Կրասնոդարի հուշարձաններ
Կատեգորիա:Հուշարձաններ այբբենական կարգով
Հաննա Ռիգեն

**Հաննա Ռիգեն** (, ), նորվեգացի նկարչուհի Շվեդիայից։ Ինքնուս սովորել է գործել մանածագործական դազգահով, որ պատրաստել է նրա ամուսինը` նկարիչ Հանս Ռիգենը։

## Կենսագրություն
Ռիգենը եղել է պացիֆիստ, ով բաժանորդագրվել է սկանդինավյան ֆեմինիստական և ձախ ամսագրերին, ներգրավվել է նորվեգական կոմունիստական կուսակցության և միջազգային բանվորական շարժման մեջ։ Նա իր ուշադրությունն է կենտրոնացրել Եվրոպայում ֆաշիզմի աճին` իր աշխատանքներով ուղղակի պատասխան տալով դրան։ Նրա «Եթովպիա» գոբելենը (1935) ստեղծվել է Բենիտո Մուսոլինիի` աֆրիկյան այդ երկիր ներխուժման առթիվ։ Գոբելենը Պաբլո Պիկասոյի «Գեռնիկա» կտավի հետ ցուցադրվել է 1937 թվականի` Փարիզի համաշխարհային ցուցահանդեսին։ Այն նաև ցուցադրվել է 1939 թվականին Նյու Յորքում կայացած համաշխարհային ցուցահանդեսին, սակայն այնտեղ կտորով փակված է եղել այն հատվածը, որը ներկայացնում էր Մուսոլինիի գլուխը` մեջը նիզակ խրած։ 1936 թվականին Հաննա Ռիգենը գործել է «Հիտլերյան գորգ» (Hitlerteppet) գոբելենը` անգլուխ երկու կերպարներով, որոնք ծնկի են իջել ծածանվող խաչի դիմաց. նրանցից մեկը կոչվել է *Երազանքների մահ*, որ ներկայացրել է համակենտրոնացման ճամբարների բռնավորներին ու նացիստների կողմից սպանվածներին։ Ըստ Մարթա Կուզմայի` չնայած Ռիգենը կիսել է Կետե Կոլվիցի հայացքները, ով նույնպես իր ստեղծագործության նյութ է ընտրել ժամանակի սոցիալական, հոգևոր և քաղաքական անկարգությունը, սակայն նա շրջանցել է Կոլվիցի` այլաբանական կերպարներ ստեղծելու հակումը (օրինակ` Սև Աննա)` կերտելով ժամանակի պատմական կերպարների, ովքեր այդ ժամանակ կողմնակից էին բռնատիրական կարգերի` Մուսոլինի, Ադոլֆ Հիտլեր, Հերման Գյորինգ, Յոզեֆ Գեբելս, Ուինսթոն Չերչիլ և նորվեգացի գրող Կնուտ Համսուն։

Իր կյանքի ընթացքում Ռիգենը ստեղծել է մոտ 100 խոշոր գոբելեն։ Հետևելով 17-18-րդ դարերի նորվեգական ժողովրդական տեքստիլի ավանդույթներին` նա իր գործերում պատկերել է կերպարային ու աբստրակտ տարրեր։ Նրա «Henders bruk» աշխատանքը (1949) եղել է առաջին տեքստիլ աշխատանքը, որ ձեռք է բերել Նորվեգիայի ազգային պատկերասրահը։ Ռիգենի 28 աշխատանքներ 1962 թվականին ցուցադրվել են Ստոկհոլմում` ժամանակակից արվեստի ցուցահանդեսում։ Ռիգենը եղել է նաև առաջին նորվեգացի նկարչուհին, ում գործերը ներկայացվել են Վիեննայի Բիենալեում (1964)։ 2012 թվականին նրա տեքստիլ աշխատանքները ցուցադրվել են Կասելի` ժամանակակից արվեստի *dOCUMENTA* ցուցահանդեսին։

## Ցուցահանդես
*Nasjonalgalleriet. "Hannah Ryggen. Verden i veven" (2015)

## Աշխատանքներ
* "Petter Dass" (1940)

## Ծանոթագրություններ

## Գրականություն
*Marit Paasche. *Hannah Ryggen - en fri* (2016)

Կատեգորիա:Նորվեգացի նկարիչներ
Կատեգորիա:Շվեդ կին արվեստագետներ
Կատեգորիա:Շվեդ նկարիչներ
Ինգրիդ Շուլերու

**Ինգրիդ Շուլերու**  (, ), նորվեգացի դիվանագետ։

Ինգրիդ Շուլերուն 2015 թվականի ապրիլի 17-ին Նորվեգիայի Թագավորության կողմից նշանակվել է Բելգիայում դեսպան։

## Անձնական կյանք
### Վաղ շրջան
Ինգրիդի հայրը՝ Մենս Շուլերուն գրող և ռադիոհաղորդավար էր, ով հայտնի էր իր հարազատ քաղաքի՝ Օսլոյի մասին հանրագիտարանային գիտելիքներով։ Նրա քույրը՝ Ինգրիդի հորաքույրը, մանկական գրքերի նորվեգացի հեղինակ Աննե-Քաթրինա Վեսթլին էր։

### Կրթություն
Շուլերուն հաճախել է Օսլոյ Մայր տաճարի դպրոցը, որտեղ նա հանդիպել է Ենսին, երբ երկուսն էլ տասնյոթ տարեկան էին։ Այստեղ, *Ազգային Ուսանողական Միության ներկայացուցիչների*  ընտրության ժամանակ Շուլերուն հաղթում է իր ապագա ամուսնուն՝ առաջնորդելով սոցիալիստական կուսակցության ձախ թևը։

### Ընտանեկան կյանք
Շուլերուն ամուսնացած է նորվեգացի պետական քաղաքական գործիչ, 2000-2001 և 2005-2013 թվականներին Նորվեգիայի վարչապետ, 2014 թվականից ՆԱՏՕ-ի գլխավոր քարտուղար Ենս Սթոլթենբերգի հետ։ Լինելով վարչապետի կին, նա սկզբնական ժամանակաշրջանում՝ ավելի քան մեկ տարի, խուսափել է ամուսնու հետ պետական այցեր կատարել։ Նրանք այցելել են Հնդկաստան 2001 թվականին։ Շուլերուն նախընտրել է ԶԼՄ-ների ուշադրությունից դուրս մնալ՝ հիմնականում պաշտպանելով իր երեխաներին։ Ամուսնական զույգն ունի մեկ որդի և մեկ դուստր։

## Կարիերա
Լատինական Ամերիկայում ճամփորդելուց հետո Շուլերուն ցանկանում էր աշխատել զարգացող կազմակերպությունների համար, սակայն Միջազգային զարգացման նախարարության կողմից նշանակվեց զբաղվել Համաշխարհային բանկի նախագծերի շրջակա միջավայրի վրա ազդեցության ուսումնասիրությամբ։ Սա հանգեցրեց նրան, որ նա դադարեցրեց իր ընթացիկ ուսումը մագիստրոսական աստիճանում, որն ավարտեց 1988 թվականին։

1990 թվականին Շուլերուն Հունգարիայի մայրաքաղաք Բուդապեշտում Նորվեգիայի դեսպանատանն էր աշխատում, և երբ նրա ամուսինը նշանակվում է Բնապահպանության նախարարության պետքարտուղար, դա պատճառ է հանդիսանում, որ նա վերադառնա Նորվեգիա։ Հետագայում նա տարբեր պաշտոններ է զբաղեցրել նախարարությունում, հիմնականում Մերձբալթիկայում և Կենտրոնական Եվրոպայում։

Նա Նորվեգիայում Արտաքին գործերի նախարարությունում Կենտրոնական Եվրոպայի և Եվրոպական տնտեսական տարածքի ֆինանսավորման գլխավոր տնօրենի տեղակալն է եղել մինչև 2015 թվականի ապրիլին Բելգիայում Նորվեգիայի դեսպան դառնալը։

Նա ակտիվ գործունեություն է ծավալել Նորվեգիայի քաղաքացիական ծառայության միությունում, աջակցել է Նորվեգիայի ազգային պաշտպանության քոլեջին։

## Ծանոթագրություններ

## Արտաքին հղումներ
* Article from VG, on job appointment
* Article in Dagbladet on Indian visit
* Interview in Dagbladet
* Interview in Aftenposten
* Profile in Aftenposten

Կատեգորիա:Նորվեգացի դիվանագետներ
Կատեգորիա:Կին դեսպաններ
Կատեգորիա:Կին դիվանագետներ
Մարեն Մյելդե

**Մարեն Մյելդե** (, ), նորվեգացի ֆուտբոլիստուհի, Նորվեգիայի կանանց ֆուտբոլի ազգային հավաքականի և Չելսի կանանց ֆուտբոլային ակումբի (Չելսի Կ.Ֆա) անդամ։

## Ակումբային կարիերա
Մյելդեն միացել է նորվեգական Արնա-Բյորներ ֆուտբոլային ակումբին՝ 2005 թվականին, երբ 15 տարեկան էր։ Ակումբը 2012 թվականի Նորվեգիայի առաջնությունում զբաղեցրեց երրորդ հորիզոնականը, նվաճեելով բրոնզե մեդալ։ 2013 թվականի մրցաշրջանի ժամանակ տեղափոխվել է գերմանական Տուրբին Փոտսդամ ակումբ։ Մրցաշրջանի վերջում նա խաղացել է ակումբային բոլոր հանդիպումների ժամանակ, երբ նրանք հասել էին Գերմանիայի գավաթի և լիգայի մրցաշարերում առաջատարի դիրքերին։

2016 թվականի նոյեմբերի 22-ին Մարեն Չելսի կանանց ֆուտբոլային ակումբի հետ պայմանագիր է կնքում մինչև 2018 թվականը։

## Միջազգային կարիերա
Մյելդեն՝ Նորվեգիայի ազգային հավաքականի կազմում իր կարևորագույն միջազգային դեբյուտը կատարեց Ռուսաստանի դեմ խաղում՝ 2007 թվականի հոկտեմբերին։ Նա ընտրվեց 2009 թվականի կանանց ֆուտբոլի Եվրոպայի առաջնությունում և 2011 թվականի աշխարհի առաջնությունում մասնակցության համար։ Մյելդենը Նորվեգիայի ազգային հավաքականում իր առաջին գոլը խփել է Ուկրանիայի դեմ խաղում՝ վերջին մրցաշարի որակավորման փուլում։

2011 թվականին և 2012 թվականին Մյելդեն՝ Նորվեգիայի հավաքականի ավագի փոխանորդն էր։ Մրցաշարում նա առաջին անգամ խաղում էր աջից և թիմի ավագն էր, երբ հուլիսի 17-ին, իրենց Բ խմբում Նորվեգիան՝ 1-0 հաշվով պարտության մատնեց Գերմանիային։ ՈԵՖԱ -ի կանանց Եվրո 2013 -ի եզրափակչում՝ Նորվեգիան 0։ 1 հաշվով պարտվեց Գերմանիային։

Իվն Փելերուդի թիմում՝ Մյելդեն ընտրվել է 2015 թվականի ՖԻՖԱ-ի կանանց աշխարհի գավաթի խաղարկության համար։ Նրանք խմբային փուլում 1-1 հաշվով հաղթեցին Գերմանիային և երկրորդ տուրում պարտվեցին Անգլիային։

## Ծանոթագրություններ

## Արտաքին հղումներ
* 
* NFF profile 
* Turbine Potsdam profile 
* SvFF profile 
* 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Նորվեգացի ֆուտբոլիստուհիներ
Կատեգորիա:Կանանց ֆուտբոլի պաշտպաններ
Կատեգորիա:Նորվեգացի կին ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
PUBLIQ

**PUBLIQ**, շղթայական ձևով տարածվող էկոհամակարգ, որ կառավարվում և գործարկվում է համաշխարհային անկախ համայնքի կողմից, ով նաև այդ համակարգի սեփականատերն է, և որի անդամները ունեն ազատ արտահայտման ու նախաձեռնության անսահմանափակ ներուժ, ինչպես նաև իրենց ինքնության և մտավոր սեփականության պաշտպանության լիակատար իրավունք։

## Պատմություն
PUBLIQ-ը շահույթ չհետապնդող հիմնադրամ է։ Նրա առաքելությունը անվճար տեղեկատվական տիրույթի ստեղծման և պահպանման ընթացքում հեղինակների և օգտատերերի շահերի պաշտպանությունն է։ Ի տարբերություն դասական լրատվական համակարգի, PUBLIQ-ը ստեղծում է անկախ հաղորդակցության և միջոցների ապակենտրոնացված բաշխման հարթակ և հնարավորություն է ընձեռում հեղինակներին և օգտատերերին՝ լինելու ապահով, անկողմնակալ և արդար էկոհամակարգի մաս։

## Էկոհամակարգ
PUBLIQ էկոհամակարգի անդամներն են՝ hեղինակները, հանգույցները, սերմնացանները, կապուղիները և գործարարները։ Նրանք փոխհամաձայնեցված աշխատում են կառուցելու ինքնաբավ, ամբողջությամբ անկախ առաջին էկոհամակարգը։

## Հրատարակման ձևաչափ
Publiq-ը հեղինակների համար օգտագործում է բլոկչեյնի յուրահատուկ մոդել, որը ստեղծում է բաց, չեզոք համակարգ, որտեղ բովանդակության վստահելիությունը ուղղակիորեն վերահսկվում է համայնքի կողմից, բացառելով միջնորդությունն ու գրաքննությունը Հարթակը հիմականում նախատեսված է նորությունների և հոդվածների համար։

Երբ հոդվածը հրապարակվել է Publiq-ում, այն ծածկագրվում է բլոկչեյնում և կիսվում գործընկերական ցանցում։ Ընթերցողներն ունեն հոդվածը հավանելու, կիսվելու և դրոշակ փակցնելու տարբերակներ, այդպիսով հեղինակություն ստեղծելով թե կանալի և թե հեղինակի համար։ Արտաքին մանիպուլյացիաներից խուսափելու համար, փոխգործունեությունն իրականացվում է սմարթ կոնտրակտների միջոցով։ Բարձր հեղինակությամբ հեղինակներն ավելի հաճախ են կարդացվում և ավելի բարձր մրցանակներ են ստանում։ Հեղինակների աշխատանքները պահվում է բլոկչեյնի վրա, որպես նրանց հավաստագրերի ապացույց։

Publiq-ը կառավարվում է 35 հոգուց բաղկացած միջազգային խմբի կողմից, որոնցից 20-ը մեդիա անկախ փորձագետներ և մեդիայի, տեխնոլոգիայի և ֆինանսների մասնագետներ են։

## Հանրային նշան։ PBQ
Publiq-ի գովազդային շահույթները բաշխվում են մասնակիցների միջև։ Հարթակն օգտագործում է պարգևատրման "PUBLIQ գնահատական" համակարգը։ Հարթակում պարգևատրումը կատարվում է գործարքների համար նախատեսված ներքին արժույթով՝ "PBQ նշաններով"։ Նշանները հեղինակներին հնարավորություն են տալիս հրապարակել ստեղծագործությունները, իսկ գովազդատուներին հովանավորել կանալները, ինչպես նաև խթանել հարթակի հեղինակներին և ընթերցողներին։

## Ծանոթագրություններ

## Արտաքին հղումներ
*

Կատեգորիա:Էկոհամակարգեր
Կատեգորիա:Հայաստանի կազմակերպություններ
Մարտեն Ֆուրկադ

**Մարտեն Ֆուրկադ** (, ), ֆրանսիացի բիաթլոնիստ, օլիմպիական հնգակի չեմպիոն (ամառային և ձմեռային խաղերի ֆրանսիացի մարզիկների շրջանում ռեկորդակիր), Օլիմպիական խաղերի արծաթե երկակի մեդալակիր, 11-ակի աշխարհի չեմպիոն (այդ թվում 10 անգամ անհատական մրցումներում), Բիաթլոնի աշխարհի վեցակի գավաթակիր ընդհանուր միավորներով 2011/2012 թվականներից մրցաշրջանից մինչև 2016/2017 թվականներ (առաջինը պատմության մեջ տղամարդկանց բիաթլոնում, ում հաջողվել է նվաճել աշխարհի գավաթ 6 անգամ անընդմեջ), Ֆրանսիայի բազմակի չեմպիոն։ Առաջին տեղը կիսել է Մագդալենա Ֆորսբերգի հետ մեկ մրացաշրջանում Աշխարհի գավաթի փուլերում հաղթանակների քանակով։ 2018 թվականին մտել է 2024 թվականին Փարիզում Ամառային օլիմպիական խաղերը անցկացնող Միացյալ ազգերի կազմակերպություն կոմիտեի կազմ։

Մարտեն Ֆուրկադը բիաթլոնի պատմության մեջ անհատական մրցաշարերում հաղթանակների թվով ռեկորդակիր է։

Կրտսեր եղբայրը բիաթլոնիստ Սիմոն Ֆուրկադն է։ 
 
## Մարզական գործունեություն

Մարտեն Ֆուրկադը սկսել է բիաթլոնով զբաղվել 2002 թվականից, երբ 14 տարեկան էր։ Ֆրանսիական բիաթլոնի ազգային հավաքականի անդամ է դարձել 2006 թվականին, ելույթ է ունեցել 2007 և 2008 թվականներին Ֆրանսիայի պատանեկան կազմում, նվաճել է բրոնզե մեդալ 2007 թվականի էստաֆետում։

Առաջին անգամ Ֆուրկադը մասնակցել է Բիաթլոնի աշխարհի գավաթի առաջնությանը Օսլոյում 2008 թվականի մարտին՝ ավարտելով մրցավազքը վաթսունից առաջինը։

Հաջորդ մրցաշրջանը նրա համար շատ ավելի հաջող է եղել, քանի որ նա նվաճել է առաջին միավորները Հոհֆիզենի Աշխարհի գավաթի ժամանակ՝ ավարտելով անհատական մրցաշրջանը երեսունվեցերորդ, իսկ սպրինտը՝ 10-րդ տեղով։ Նրա լավագույն արդյունքը 2009 թվականի Աշխարհի առաջնության ժամանակ էր, որտեղ նա ավարտել է մրցաշարը 20 լավագույնների շարքում։ Աշխարհի գավաթի այդ մրցաշրջանը Ֆուրկադը ավարտել է ընդհանուր հաշվով 24-րդ տեղով։

## 2009/10 մրցաշրջան
Մարտենը բարելավել է իր ցուցանիշը 2009-2010 թվականների մրցաշրջանում՝ Օլիմպիական խաղերում Ֆրանսիայի կազմում մշտապես ավարտելով մրցաշարը 10 լավագույնների շարքում։ Զանգվածային մեկնարկում Ֆուրկադը ստացել է արծաթե մեդալ։

Մարտենը տարել է իր առաջին հաղթանակը Կանտյոլահտի մրցաշարում, հետագայում Օսլոյում երկու անգամ գրավել է առաջին տեղը՝ սպրինտում և հետապնդման մեջ։ 2009-2010 թվականների Աշխարհի գավաթի մրցույթում Ֆուրկադը երկու անգամ հաղթանակ է տարել հետապնդման ծրագրում՝ առաջ անցնելով ավստրիացի Սիմեն Էդերից մեկ միավորով։ Աշխարհի գավաթի ընդհանուր հաշվարկով զբաղեցրել է հինգերորդ տեղը՝ առաջ անցնելով իր եղբայր Սիմոնից, որն ավարտել է մրցարշարը իր համար լավագույն յոթերորդ տեղում։
## Ծանոթագրություններ

## Արտաքին հղումներ
* Официальный сайт
* Профиль IBU
* Профиль на сайте Федерации биатлона Украины
* Профиль на сайте Sports.ru
* Пресс-портрет Мартена Фуркада на Sportbox.ru
* 
* 

Կատեգորիա:Ֆրանսիացի օլիմպիական չեմպիոններ
Կատեգորիա:Միջազգային օլիմպիական կոմիտեի անդամներ
Կատեգորիա:Պատվո լեգեոնի շքանշանի սպաներ
Կատեգորիա:Պատվո լեգեոնի շքանշանի ասպետներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Ֆրանսիացի ռազմական գործիչներ
Կատեգորիա:Ֆրանսիացի բիաթլոնիստներ
Կոնստանտինոս Մավրոպանոս

**Կոնստանտինոս Մավրոպանոս** (, ), հույն պրոֆեսիոնալ ֆուտբոլիստ։ Ներկայումս հանդես է գալիս Արսենալի կազմում։ Խաղում է կենտրոնական պաշտպանի դիրքում։

## Ակումբային կարիերա
### ՊԱՍ Յանինա
Մավրոպանոսը Ապոլոն Սմիրնիսի ակադեմիայի սան է։ 2016 թվականի հունվարին միացել է ՊԱՍ Յանինային՝ կնքելով 3․5 տարվա պայմանագիր։ Իր պրոֆեսիոնալ դեբյուտը նշեց 2016 թվականի նոյեմբերի 29-ին՝ Ագրոտիկոսի դեմ խաղում։ Իր դեբյուտը առաջնությունում նշեց 2017 թվականի ապրիլի 5-ին՝ Վերիայի դեմ խաղում։ Իր առաջին գոլը խփեց 2017 թվականի օգոստոսի 19-ին՝ Աստերասի դեմ խաղում՝ օգնելով իր թիմին հաղթել 2-1 հաշվով։ Օգոստոսի 27-ին՝ ԱԵԿ Աթենքի դեմ խաղում նա ճանաչվեց խաղի լավագույն ֆուտբոլիստ, իսկ հանդիպումն ավարտվեց 0-0 հաշվով։ ՊԱՍ Յանինայի կազմում Մավրոպանոսը մասնակցեց 20 հանդիպման՝ դառնալով 3 գոլի հեղինակ բոլոր մրցաշարերում։

### Արսենալ
2018 թվականի հունվարի 4-ին Մավրոպանոսը տեղափոխվեց Արսենալ 2․1 միլիոն եվրոյի դիմաց։ Հունվարի 15-ին նա օգնեց Արսենալի մինչև 23 տարեկանների թիմին հաղթել Մանչեսթեր Յունայթեդին 4-0 հաշվով։ Փետրվարի 2-ին Մավրոպանոսը ներառվեց Արսենալի՝ Եվրոպայի Լիգայի կազմում։ Իր դեբյուտը Պրեմիեր Լիգայում Մավրոպանոսը նշեց ապրիլի 29-ին՝ թիմի մեկնարկային կազմում խաղադաշտ դուրս գալով Մանչեսթեր Յունայթեդի դեմ խաղում։ Մայիսի 9-ին նա հեռացվեց խաղադաշտից Լեսթեր Սիթիի դեմ խաղում՝ կարմիր քարտ ստանալով հանդիպման 15-րդ րոպեին։ Իր առաջին մրցաշրջանում Մավրոպանոսը անցկացրեց ընդամենը 3 հանդիպում։

2018 թվականի սեպտեմբերին Մավրոպանոսը ստացավ աճուկի վնասվածք՝ բաց թողելով շուրջ 4 ամիս։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 20-ի դրությամբ*

## Ծանոթագրություններ

## Արտաքին հղումներ
* Մավրոպանոսի պաշտոնական Տվիտերի էջը
* Մավրոպանոսի պաշտոնական Ինստագրամի էջը
* Մավրոպանոսը transfermarkt-ում
* Մավրոպանոսը soccerbase.com-ում
* Մավրոպանոսը WhoScored.com կայքում 
* Մավրոպանոսը Արսենալի պաշտոնական կայքում
* Մավրոպանոսը Պրեմիեր Լիգայի պաշտոնական կայքում
* Մավրոպանոսը ՈՒԵՖԱ-ի պաշտոնական կայքում

Կատեգորիա:Արսենալի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՊԱՍ Յանինայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Նյուրնբերգի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Հունաստանի հավաքականի ֆուտբոլիստներ
Ռուբեն Ռշտունի

**Ռուբեն Վահանի Ռշտունի** (), հայ փաստաբան, հասարակական գործիչ, դասախոս։

## Կենսագրություն
Ռուբեն Ռշտունին ծնվել է 1943 թվականի օգոստոսի 3-ին Թաթարական ԻԽՍՀ-ի Չիստոպոլ քաղաքում, զինվորականի ընտանիքում։ 1966 թվականին ավարտել է Վալերի Բրյուսովի անվան ռուսաց և օտար լեզուների պետական մանկավարժական ինստիտուտի ռուսական բանասիրական ֆակուլտետը։ 1979 թվականին ավարտել է ԵՊՀ իրավաբանական ֆակուլտետի ռուսական բաժինը։ Մանկավարժական աշխատանքին զուգահեռ 1971 թվականի հունվարից որպես թարգմանիչ աշխատել է ԽՍՀՄ-ից հրավիրված առաջատար փաստաբանների հետ։ 1980 թվականի հունվարի 19-ին ՀՍՍՀ փաստաբանների կոլեգիա ընդունվելուց հետո, որպես ներկայացուցիչ և պաշտպան վարել է քաղաքացիական և քրեական գործեր։ Փաստաբանական գործունեությամբ սկսել է զբաղվել 1981 թվականից։

Միջազգային կոնֆլիկտների սկսվելուն պես (1988 թ. փետրվար), կանխատեսելով Ադրբեջանից փախստականների հոսքը, ստեղծել և գլխավորել է նրանց անվճար իրավական օգնություն ցույց տվող փաստաբանների խումբ։ 1988 թվականին Մոսկվայում ներկայացրել է Ադրբեջանական ԽՍՀ-ի Սումգայիթ քաղաքում հայերի նկատմամբ ցեղասպանության ենթարկված տուժողների շահերը։ 1990 թվականին Ադրբեջանական ԽՍՀ Կիրովաբադի մարզի Թավուզ քաղաքում պաշտպանել է ձերբակալված հայերին։ 1990 թվականին ԼՂՀ Ստեփանակերտ քաղաքում 2 քրեական գործով պաշտպանել է զանգվածային անկարգություններ կատարելու մեջ մեղադրվող մի քանի երիտասարդի։

1995-1996 թվականներին Հայաստանում «ՀՅԴ» կուսակցության գործունեությունը արգելելուց հետո մասնակցել է այդ կուսակցության 15 անդամի նկատմամբ հարուցված քրեական գործի նախաքննությանը և մեկ տարուց ավելի շարունակվող դատական նիստին։ Միաժամանակ պաշտպանել է նույն կուսակցության 6 անդամից մեկին, նրանց նկատմամբ շինծու քրեական գործով Երևանի նախկին քաղաքապետ Լ. Գալստյանի սպանության մեղադրանքով՝ կանխելով նրանց դատապարտումը։

1998 թվականից ստեղծել է «Ազատազրկվածների և դատապարտյալների իրավունքների պաշտպանության միություն» հասարակական կազմակերպությունը։ 2001–2003 թվականներին եղել է Հայաստանի նախագահին առրնթեր Մարդու իրավունքների հանձնաժողովի անդամ։ 2002–2004 թվականներին եղել է Մոսկվայի Կառավարությանն առրնթեր հայրենակիցներին իրավական օգնություն ցույց տալու համար ստեղծված «Մոսկվա-Ռասսիյանե» համակարգող խորհրդի անդամ Հայաստանից։ 2008 թվականից Հայաստանի փաստաբանների պալատի պատվավոր անդամ է։

Զբաղվել է գիտական և մանկավարժական աշխատանքով։

Ուներ 3 երեխա։

Մահացել է 2017 թվականի օգոստոսի 24-ին։ Հուղարկավորվել է Երևանի կենտրոնական գերեզմանատանը։

## Պարգևներ
2015 թվականի ապրիլի 25-ին, Հայաստանում փաստաբանության հարցում ներդրած ավանդի համար փաստաբան Ռուբեն Ռշտունուն հանձնվել է Հայաստանի Արդարադատության նախարարության «Ներսես Շնորհալի» արծաթե հուշամեդալ։

## Ծանոթագրություններ

## Աղբյուրներ
* Կյանքից հեռացել է ականավոր փաստաբան Ռուբեն Ռշտունին
* Ռուբեն Ռշտունու հոգեհանգիստը՝ օգոստոսի 26-ին (2017) 
* Մահացել է հայտնի փաստաբան Ռուբեն Ռշտունին
* Արա Զոհրաբյան. Դուք՝ որպես մեր ապագա փաստաբաններ, ավելի լավն եք եղել քան մենք

Կատեգորիա:ԵՊԼՀ շրջանավարտներ
Կատեգորիա:Հայ թարգմանիչներ
Կատեգորիա:Հայ իրավաբաններ
Կատեգորիա:Հայ իրավապաշտպաններ
Կատեգորիա:Հայ հասարակական գործիչներ
Կատեգորիա:Ռշտունիներ
Միքայել Հրեշտակապետի կոթող (Սոչի)

**Միքայել Հրեշտակապետի կոթող** (), կոթողային սյուն Երկնային զորքերի հրամանատար, Սոչի քաղաքի հովանավոր Միքայել Հրեշտակապետի քանդակով։ Գտնվում է Ռուսաստանի Դաշնության Կրասնոդարի երկրամասի Սոչի առողջարանային քաղաքի Կենտրոնական շրջանի Կուրորտնի պողոտայի ծառուղիներով հատվածում։

## Նկարագրություն
Քանդակը ձուլված է բրոնզից, բարձրությունը 7 մետր է։ Կոթողը կառուցվել է ճարտարապետ Սերգեյ Սուխորուկովի և քանդակագործ Վլադիմիր Զելենկոյի նախագծով, ձուլվել է բելառուսական «Օտմեննոյե լիտյո» ձեռնարկությունում։ Քանդակի հիմք են կարմիր գրանիտից պատրաստված հինգմետրանոց բարձրահարթակը և քսանմետրանոց երկաթբետոնե սյունը։ Կոթողը տեղադրվել է 2006 թվականի մայիսի 10-ին։ Պատվանդանի վրա փակցված է բրոնզե ցուցանակ հետևյալ բառերով.

Միքայել Հրեշտակապետը Սոչի քաղաքի հովանավորն է, քանի որ քաղաքի գլխավոր տաճարի՝ Միքայել Հրեշտակապետի տաճարը  նվիրված է այդ սրբին։ Միքայել Հրեշտակապետն ընկալվում էր որպես չար ոգիներին հաղթող, որոնք համարվում էին հիվանդությունների աղբյուր, և այդ հանգամանքով ևս նա կապվում է առողջարանային քաղաքի հետ։

## Պատմություն
Հուշակոթողը տեղադրվել է ժամանակակից Սոչի քաղաքի միջնաբերդի՝ Ալեքսանդրիա ամրոցի պաշտպանության ժամանակ զոհված ռուս զինվորների թաղման վայրից՝ եղբայրական գերեզմանից, ոչ հեռու։

## Պատկերասրահ

Михаилоархангельская колонна (Сочи).jpg|Միքայել Հրեշտակապետի կոթողը
Archangel mikhail sochi.jpg|Միքայել Հրեշտակապետի քանդակը խոշոր պլանով


## Ծանոթագրություններ

Կատեգորիա:2006 հիմնադրումներ Ռուսաստանում
Կատեգորիա:Ռուսաստանի սյուներ
Կատեգորիա:Սոչիի հուշարձաններ
Աբուղամր Արտակի Պահլավունի

**Աբուղամր Պահլավունի** (10-րդ դար), Հայ իշխան Պահլավունիների իշխանական տոհմից, Արտակ Կամսարականի որդին, Գրիգոր Պահլավունու հայրը։ Նրա անունով է կոչվում Անի քաղաքի Աբուղամրենց Սուրբ Գրիգոր եկեղեցին (10-րդ դար)։

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 24
* «Հաւաքմունք ի գրոց պատմագրաց», Սամուել Անեցի, էջ 103
* «Շիրակ», Ղևոնդ Ալիշան, Վենետիկ, 1881, էջ 53
* [«Գրիգոր Մագիստրոսի թղթերը», [Կարապետ Կոստանյան], 1910, Ալեքսանդրապոլ (Գյումրի), Էջ Ժա]

Կատեգորիա:Պահլավունիներ
Սովետների տուն (Դոնի Ռոստով)

**Խորհուրդների տուն** (),  վարչական շենք Կիրովսկի շրջանի Դոնի Ռոստով քաղաքի կենտրոնում, Ռոստովի մարզի վարչակազմի նստավայրը։ Շենքը կառուցված է խորհրդային կոնստրուկտիվիզմի ոճով, նախագծվել և կառուցվել է 1930-ական թվականների սկզբին։ Հայրենական մեծ պատերազմի սկզբում անհնար է եղել ավարտել Սովետների տան շինարարական աշխատանքները։ Վերանորոգման և վերականգնման աշխատանքները կատարվել են միայն 1950-ական թվականներին, իսկ շենքի ճակատային հատվածն ավարտվել է միայն 1968 թվականին։ Ռոստովի սովետների տան ընդհանուր ծավալը կազմում է 370 հազար խորանարդ մետր, և այն համարվում է Հյուսիսային Կովկասի խոշորագույն շենքերից մեկը և Ռուսաստանի հարավում գտնվող ամենամեծ վարչական կառույցը։

## Նկարագրություն
Սովետների տունը գտնվում է Ռոստովի պատմական կենտրոնում՝ Սովետների հրապարակում։ Բնօրինակ նախագծում նախատեսված է եղել 1000 սենյակ, կոնֆերանսների դահլիճ, ճաշարաններ, փոստային բաժանմունք, վարսավիրանոց, բուֆետներ, տպարան և այլ ծառայություններ։ Շենքն իրենից ներկայացնում էր 5-8 հարկանի սեկցիաներ՝ միաձուլված անցումներով, ներքին բակերով։  Շենքի գլխին պետք է լիներ գլանաձև կորպուսը՝ կոնֆերանս դահլիճով, ինչը չեն կարողացել ավարտին հասցնել, իսկ կառուցված հատվածը օկուպացիայի ժամանակ վնասվել է։ Հետպատերազմյան վերակառուցման ընթացքում ութհարկանի շենքը մասամբ կորցրել է իր նախնական պլանավորված տեսքը։ Ճակատային հատվածը կորցրել է երիզավոր ապակեպատումը, այն միայն պատվել է աղյուսով, պատերին արվել են ռելիեֆներ, հիմնական մուտքի որմնասյան մոտ  տեղադրվել է հսկայական պորտալը։ Շենքի ճակատային հատվածի նոր տարբերակի հեղինակներն էին ճարտարապետներ Վլադիմիր Գրիգորը և Վլադիմիր Սիմոնովիչը։

## Պատմություն
Ռոստովի սովետների տան նախագիծը կազմվել է 1929-1934 թթ. ճարտարապետ Իլյա Գոլոսովի կողմից։ Դոնի Ռոստովում  նոր շինարարության նախագծերի մրցույթում Ի. Գոլոսովի նախագիծը երկրորդ տեղն է զբաղեցրել։ Վարչական շենքի համար ընտրված վայրում մինչև 1930 թվականը եղել է  Ալեքսանդր Նևսկու տաճարը։  1935 թվականին դրվել է կառույցի հիմնաքարը։ Մոնտաժումը կատարվել է թույլ տեմպերով։ Շինարարությունը, հիմնականում, ավարտվել է 1941 թվականին։ Մինչև Հայրենական մեծ պատերազմի սկիզբը հարդարման աշխատանքները չեն ավարտվել, չնայած որ մասնաշենքն արդեն շահագործվել է։ Հետպատերազմյան շրջանում, հաշվի առնելով միջոցների բացակայությունը, ԽՍՀՄ պաշտպանության նախարարությունն առաջարկել է, որ Սովետների տունը վերակառուցվի գերմանացի ռազմագերիների ուժերով՝ պայմանով, որ վերակառուցվող տարածքի  80%-ը պետք է օտարվի։ Քաղաքային իշխանությունը ստիպված էր համաձայնվել, և այժմ, Ռոստովի ամենահեղինակավոր շրջանում այսպես կոչված ժամացույցի գործարանն է։ Տարածքային վարչակազմը զբաղեցնում է միայն Սովետների տան շենքի վերջին երկու թևերը։

## Ծանոթագրություններ

Կատեգորիա:1956 հիմնադրումներ
Կատեգորիա:Դոնի Ռոստովի շենքեր և կառույցներ
Կատեգորիա:Դոնի Ռոստովի տեսարժան վայրեր
Կատեգորիա:Ռուսաստանի մշակութային ժառանգություն
Վերարկուով ձի (արձան)

**«Վերարկուով ձի»** (), ռուսական ասացվածքի անվանի հերոսի արձան։ Տեղադրվել է 2007 թվականի հունիսին Սոչի քաղաքի կենտրոնում և խորհրդանշում է «Кто, кто? Конь в пальто!» (ռուսերենից բառացի` «Ո՞վ է, ո՞վ է։ Վերարկուով ձին է») ասացվածքի անեկդոտային կերպարը։

Հուշարձանի հեղինակն է սոչիաբնակ հայ քանդակագործ Հակոբ Խալաֆյանը։

## Նկարագրություն
Ձախ սմբակում գինու գավաթով և ծխոտված ձիատամների արանքում ֆիրմային ծխամորճով, անգլիական թանկարժեք վերարկուն հագին վայելչագեղ ձին նստած է` առաջ ձգելով առջևի վերջույթները։ Ձի ժպտում է ձիու լայն ժպիտով. կյանքը, իբր, հաջողվել է։

## Գտնվելու վայր
Գտնվում է Ռուսաստանի Դաշնության Կրասնոդարի երկրամասի Սոչի քաղաքի Տեատրալնայա փողոցում, Կենտրոնական շրջանում։

## Ստեղծման պատմություն
Վերարկուով ձիու քանդակը 2007 թվականին պատրաստել է սոչիեցի քանդակագործ Հակոբ Խալաֆյանը։ Որպես հուշարձանը ստեղծելու նյութ ծառայել է ավելի քան 80 կգ զանգվածով մեծ տրամագծով սև մետաղից պատրաստված ջրմուղի խողովակի մի կտոր։ Աշխատելիս քանդակագործն օգտագործել է դարբնոցի հնոց, մուրճ, կռան և եռակցման սարք։

Ֆինանսավորումը ստանձնել է Սոչիի բարերարներից մեկը, ծախսերի գումարը 120 հազար ռուբլի է։ Հուշարձանը գնել է Սոչի քաղաքը։

## Ծանոթագրություններ

## Արտաքին հղումներ
* Скульптор из Сочи «оживляет» металл. РИА Новости (видео, текстовое изложение на сайте информационного агентства Сочи-2014)
* Памятники коню в пальто, ёшкину коту и счастью. Ставропольская правда, 25 февраля 2012 г.
* «Кто, кто? — Конь в пальто!» — Новому году по-китайски посвящается. Сочи-экспресс, 31.01.2014
* *Михаил Вострышев.* Всё о Сочи. История и достопримечательности. — М. «Алгоритм», 2014 — С. 179
М

Կատեգորիա:Կենդանիներին նվիրված հուշարձաններ
Կատեգորիա:Հուշարձաններ այբբենական կարգով
Կատեգորիա:2007 հիմնադրումներ Ռուսաստանում
Կատեգորիա:Հումոր
Կատեգորիա:Սոչիի հուշարձաններ
Կատեգորիա:Հակոբ Խալաֆյանի քանդակներ
Կատեգորիա:2007 քանդակներ
Անն Քրիստին Ֆլաթլանն

**Անն Քրիստին Ֆլաթլանն** (**Ֆլաթլանդ**) (), (), նորվեգացի բիաթլոնուհի է, Սոչի 2014 թվականի բրոնզե մեդալակիր, կրկնակի չեմպիոն աշխարհի առաջնությունների էստաֆետում։  Բիաթլոնի աշխարհի գավաթի հաղթող է սպրինտերային մրցավազքում և քառակի չեմպիոն է էստաֆետներում։

## Կենսագրություն
Անն Քրիստին Ֆլաթլանն ծնվել է 1982 թվականի նոյեմբերի 6-ին Օսլոյի արվարձան Վիքեյում։ Սիրում է նվագել գիթար, զբաղվել որսորդությամբ և ձկնորսությամբ, ինչպես նաև լեռնային արշավներով։

Նա վաղ մանկուց զբաղվել է սպորտով՝ ֆուտբոլ, թեթև ատլետիկա։

19 տարեկան հասակում ընդգրկվում է Նորվեգիայի բիաթլոնի պատանիների հավաքականի կազմում։ 2003 թվականին հայտնվում է հիմնական հավաքականի կազմում և նույն թվականին իր նորամուտն է տոնում Աշխարհի գավաթում։ Եվս երեք ու կես տարի անց գրանցում է առաջին հաջողությունները։ 2007 թվականին նվաճում է բրոնզ էստաֆետում և դարձավ հինգերորդը  սպրինտերային մրցավազքում։

2009/2010 մրցաշրջանում նա կրկնակի անգամ նվաճում է բրոնզ։ Օբերհոֆում բրոնզ է նվաճում սպրինտում, իսկ Ռազուն Անտերսելվանում էլ բրոնզ հետապնդում մրցավազքում։ Առաջին ոսկին նվաճեց խառը էստաֆետում Կոնտիոլախտի մրցափուլում, իսկ առաջին արծաթը նույն մարզաձևում Խանտի-Մանսիյսկում։

2010/2011 մրցաշրջանում Ֆլաթլանն  հաղթում է սպրինտերային մրցավազքը գերմանական Օբերհոֆում։ Մրցաշրջանի արդյունքներով Աշխարհի գավաթի ընդհանուր հաշվարկում զբաղեցնում է 16-րդ հորիզոնականը, որը նրա լավագույն արդյունքն է։

2011/2012 մրցաշրջանը բաց թողեց, քանի որ 2012 թվականի ապրիլի 23-ին լույս աշխարհ բերեց իր դստերը՝ Աննային։ 2012 թվականի օգոստոսի 18-ին ամուսնացավ Քրիստիան Բրեքքենի հետ։

Անն-Քրիստինան իր առջև նպատակ էր դրել վերադառնալ 2012/2013 թվականների մրցաշրջանում, ինչպես նաև հանդես գալ Սոչի 2014 թվականի խաղերին։

2012 թվականին նա կարողանում է հաղթել իր առաջին մրցափուլը Բեյթոսթոլենում (IBU գավաթ), հաղթելով անհատական մրցավազքում և սպրինտում։

## Մարզական կարիերա
### Մասնակցություն Օլիմպիական խաղերին [[պատկեր:Olympic flag.svg|50px]]

### Աշխարհի գավաթի վիճակագրություն

**Անհ** — անհատական մրցավազք
**Հետ** — հետապնդման մրցավազք
**Սպր** — սպրինտ
**ՄՄ** — մասս-մեկնարկ
**Էստ** — էստաֆետ
**ԽԷ** — խառը էստաֆետ
**ՄԽԷ** — միայնակ խառը էստաֆետ (սուերմիքստ)
**DNS** — մարզիկը հայտարարվել է, բայց չի մեկնարկել
**DNF** — մարզիկը մեկնարկել է, բայց վերջնակետին չի հասել
**LAP** — մարզիկը մրցավազքի ընթացքում (հետապնդման մրցավազք և մասս-մեկնարկ) առաջատարից հետ է մնացել ավելի քան մեկ շրջան և հանվել մրցուղուց
**DSQ** — մարզիկը որակազրկվել է
**—** − մարզիկը չի մասնակցել մրցավազքին
|}

## Ծանոթագրություններ

## Արտաքին հղումներ
* Профиль на сайте IBU  
* Профиль на сайте Федерации биатлона Украины 
* Флатланн выиграла женский спринт в Оберхофе 

Կատեգորիա:Նորվեգացի բիաթլոնիստուհիներ
Անահիտ Աղասարյան

**Անահիտ Ալեքսանդրի Աղասարյան** (), հայ դրամատուրգ։

## Կենսագրություն
Անահիտ Ալեքսանդրի Աղասարյանը ծնվել է 1959 թվականին Երևանում։ Սովորել է Երևանի Գրիգոր Բաղյանի անվան թիվ 141 հիմնական դպրոցում, Գաբրիել Սունդուկյանի անվան ազգային ակադեմիական թատրոնին կից դերասանական ստուդիայում, 1986-1991 թթ.՝ Երևանի գեղարվեստա-թատերական ինստիտուտի թատերագիտական բաժնում։ 1992-1998 թթ. աշխատել է ՀՀ մշակույթի նախարարությունում։ Հրապարակախոսական և թատերագիտական հոդվածների հեղինակ է։

**Բեմադրիչ**
* «Փրկեք մեր հոգիները» (դրամա) 
* «Ուիլլի, Թիթի, Ջիկ և երեքն էլ մի աղջիկ» (դրամա) 
* «Անառակ հոր վերադարձը» (դրամա) 
* «Խելահեղ օր» (կոմեդիա) 
* «Խելագարներ բոլոր երկրների, միացեք» (2000 թ., կոմեդիա, թարգմանվել և հրատարակվել է Նյու Յորքում՝ Կոլումբիայի համալսարանի նախաձեռնությամբ)

**Ֆիլմերի սցենարիստ**
* «Քրմուհին» (գեղարվեստական ֆիլմ)
* «Հարևաններ» (հեռուստասերիալ, Արմենիա հեռուստաընկերություն)
* «Հանուն սիրո» (հեռուստասերիալ, Հայաստանի հանրային հեռուստաընկերություն)
* «Բացիր աչքերդ»
* «Փողոցի շներ»
* «Քաոս»
* «Վերջին ուսուցիչը»
* «Պատվի համար»
* «Անատոլիական պատմություն»
* «Կորած օրագիրը»
* «Երջանկության մեխանիկան»

## Ընտանիք
Եղել է դերասան Կարեն Ջանիբեկյանի կինը, դերասան Սոս Ջանիբեկյանի մայրն է։

## Ծանոթագրություններ

## Արտաքին հղումներ
* Հանճարեղության հավակնող դերասան էր

Կատեգորիա:Հայ դրամատուրգներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ գրողներ
Ալեքսեյ Տոլստոյի թանգարան-դաստակերտ

**[[Ալեքսեյ Տոլստոյ]]ի թանգարան-դաստակերտ** (), կառույց Սամարա քաղաքի Ֆրունզեի փողոցի 155 հասցեում։

## Պատմություն
Շենքը կառուցվել է 1881-1882 թվականներին պաշտոնաթող շտաբս-կապիտան Ա. Ի. Վեռների հրամանով։ 1899 թվականի վերջին այն դարձել է Ալեքսեյ Տոլստոյի խորթ հոր՝ Ալեքսեյ Ապոլոնովիչ Բոստրոմի սեփականությունը և նրան է պատկանել մինչև 1918 թվականը, երբ ազգայնացվել է և դարձել կոմունալ բնակարան։

## Նկարագրություն
thumb|ձախից|Թանգարանի մուտքը
thumb|Աշխատասենյակ
thumb|Հուշատախտակ
Դաստակերտի մեջ էին մտնում երկու երկհարկանի միանման նախագծված տուն, քարե բակաշենք և տնտեսական կառույցներ։ Շենքի դիմացի հատվածում եղել են հինգ սենյականոց բնակարաններ՝ յուրաքանչյուր հարկում երկուական, հետևի հատվածում (կողաշենք), ծառայողների, շենքը, դարակաշարեր, խոհանոցի սենյակներ։ Տան սեփականատիրոջ՝ Ա. Բոստրոմի ընտանիքը զբաղեցնում էր երկրորդ հարկի աջ կողմում գտնվող  բնակարանը։ Մնացած բնակարանները վարձով էին հանձնում։ Կողաշենքի առաջին հարկում էր գտնվում խոհանոցը, նկուղում` լվացքատունը։ Բակի մի մասը զբաղեցրել էին տաղավարով երկու այգիները՝ մեծահասակների և երեխաների համար նախատեսված խաղահրապարակով։ Դաստակերտի տարածքը պահպանվել է իր պատմական սահմաններում և այնտեղ վերականգնվել են բակային շինությունները։

## Թանգարան
Թանգարանի ցուցադրությունը ներառում է Ալեքսեյ Տոլստոյի և նրա մոր՝ գրող Ալեքսանդրա Բոստրոմի արխիվը՝ նամակներ, օրագրեր, լուսանկարներ, գրքեր, անձնական իրեր։ Թանգարանի ֆոնդերում կան ավելի քան 10 հազար փաստաթղթեր և նյութեր, որոնք վերաբերում են Տոլստոյի կյանքին և գործունեությանը։ Ցուցադրության կենտրոնական մասը զբաղեցնում է հուշատունը, որտեղ ապագա գրողն ապրել է  ծնողների հետ։ Սրահների տնային կահավորանքն այցելուներին տանում է գավառական քաղաքի 19-20-րդ դարերի միջավայր։

## Ծանոթագրություններ

## Արտաքին հղումներ
* Թանգարան-դաստակերտը Յանդեքսում. քարտեզներ
* Թանգարանի պաշտոնական կայք

Կատեգորիա:Սամարայի թանգարաններ
Կատեգորիա:Սամարայի շենքեր և կառույցներ
Կատեգորիա:Սամարայի տեսարժան վայրեր
Կատեգորիա:Ռուսաստանի մշակութային ժառանգության օբյեկտներ
Կատեգորիա:Ռուսաստանի տուն-թանգարաններ
Say Something

**«Say Something»**, ամերիկացի երգիչ Ջասթին Թիմբերլեյքի երգը, որ թողարկվել է Քրիս Ստեպլտոնի մասնակցությամբ 2018 թվականի հունվարի 25-ին որպես նրա Man of the Woods (2018) հինգերորդ ստուդիական ալբոմի երրորդ սինգլ։

## Պատմություն
«Say Something» երգը քանթրի ռոք բալլադ է, որն առանձնանում է *Man of the Woods* ալբոմում, որում հիմնականում ներառված է էլեկտրոնային երաժշտություն, ինչպիսին է ավելի վաղ որպես առանձին սինգլ թողարկված «Filthy» երգը (բացառությամբ «Supplies» երգի, որում քանթրի բլյուզ է Ստեպլտոնից)։ Երգը ներառում է նաև այնպիսի ոճերի տարրեր, ինչպիսիք են՝ գոսպել, փոփ, ակուստիկ սոուլ և ջազ։ Թիմբերլեյքն ու Թիմբալենդը նախկինում ներառել էին քանթրի հնչյուններ «What Goes Around... Comes Around» երգում։ Երգը ներառում է մտորումներ սոցիալական ճնշման մասին, որը խանգարում է ասել ինչ-որ կարևոր բան և մարդկանց դարձնում է անվստահ։

Երգն արժանացել է դրական գնահատականների երաժշտական քննադատների և ինտերնետ-հրատարակությունների կողմից, ինչպիսիք են՝ CMT, *[[Billboard]]*, *[[Nashville Scene]]*, *[[Taste of Country]]*, *[[The Washington Post]]*, Uproxx, *[[:en:Joe (website)|Joe]]*, *[[:en:Slate (magazine)|Slate]]*, Idolator, HotNewHipHop, MTV, MTV UK։ Այլ գնահատական են տվել *[[Pitchfork (կայք)|Pitchork]]* և *[[Spin (ամսագիր)|Spin]]*։

## Երաժշտական տեսահոլովակ
[thumb|upright=1|right|Տեսահոլովակի նկարահանման տեղը Բրեդբերի Բիլդինգում ([Լոս Անջելես)]]
Երաժշտական տեսահոլովակը բեմադրել են ռեժիսոր Arturo Perez Jr.-ը և պրոդյուսեր La Blogothèque-ը։ Այն նկարահանվել է այնպիսի տեխնիկայի օգտագործմամբ, որ հայտնի է որպես «continuous motion»։ Նկարահանումներն անցկացվել են ճարտարապետական հուշարձան հանդիսացող Բրեդբերի բիլդինգում (Լոս Անջելես), որը հայտնի է նրանով, որ հայտնվել է 1982 թվականին նկարահանված «Սայրի վազորդ» ֆանտաստիկ ֆիլմում իր վերելակներով, պատշգամբներով ու աստիճաններով, որոնք «խորհրդանշում են լաբիրինթոս»։ Նկարահանմանը մասնակցել են 17 երաժիշտներ և 60 անձից բաղկացած երգախումբ, և նրանք բոլորը տեսահոլովակում հայտնվել են նկարահանման մեկ փորձում։

## Համերգային ելույթներ
2018 թվականի փետրվարի 5-ին Թիմբերլեյքը և Ստեպլտոնը կատարել են «Say Something» երգը *[[:en:The Tonight Show Starring Jimmy Fallon|The Tonight Show Starring Jimmy Fallon]]* շոուի ժամանակ։

2018 թվականի փետրվարի 21-ին Թիմբերլեյքը և Ստեպլտոնը կատարել են «Say Something» երգը բրիտանական 2018 Brit Awards մրցանակաբաշխության ժամանակ։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
*  (Live from the BRITs 2018)
*  (Live From The Tonight Show Starring Jimmy Fallon)

Կատեգորիա:2018 երգեր
Կատեգորիա:Ջասթին Թիմբերլեյքի երգեր